ธกส.เทสินเชื่อ2.5หมื่นล้านให้ลูกค้าชั้นดี
ธ.ก.ส.ปล่อยสิินเชื่อ 2.5 หมื่นล้านบาท ให้กับลูกค้าชั้นดี ขณะที่ลูกค้่าหนี้เสียลดค่าปรับ 3% และดอกเบี้ยจ่าย 50% หากมีเงินมาชำระหนี้ทั้งก้่อน
5 ต.ค. 2553

ธ.ก.ส.ปล่อยสิินเชื่อ 2.5 หมื่นล้านบาท ให้กับลูกค้าชั้นดี ขณะที่ลูกค้่าหนี้เสียลดค่าปรับ 3% และดอกเบี้ยจ่าย 50% หากมีเงินมาชำระหนี้ทั้งก้่อน
นายลักษณ์ วัจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธนาคารเตรียมวงเงิน 2.5 หมื่นล้านบาท ปล่อยกู้เงื่อนไขพิเศษให้กับลูกค้าชั้นดีของธนาคารจำนวน 2.5 ล้านราย จำแนกเป็นสินเชื่อวงเงินกู้ฉุกเฉิน 1.5 หมื่นล้านบาท ลูกค้ากู้ได้ไม่เกิน 5 หมื่นบาทต่อราย อัตราดอกเบี้ย 6.75% ต่อปี เพื่อไปใช้ในยามจำเป็นลดการพึ่งพาเงินนอกระบบ
นอกจากนี้ ยังมีสินเชื่อเพื่อสร้างความยั่งยืนทั้งการประกอบอาชีพและความมั่นคงในชีวิตวงเงิน 1 หมื่นล้านบาท เช่น การซื้อบ้าน การซื้อที่ดินทำกิน การลงทุนแหล่งน้ำ การลงทุนเพื่อพัฒนาคุณภาพการผลิต ให้กู้สูง 80% ของหลักทรัพย์ ในอัตราดอกเบี้ยพิเศษ 3 เดือนแรก 0% เดือนที่ 4 ถึงปีที่ 3 ดอกเบี้ย MRR-2% ปีที่ 4-5 ดอกเบี้ย MRR-1% และปีที่ 6 ขึ้นไป ดอกเบี้ย MRR
ขณะเดียวกันธนาคารยังออกมาตรการด้านสวัสดิการ ทำประกันชีวิตให้กับลูกค้าตามจำนวนที่เป็นหนี้ แต่ไม่เกิน 1 แสนบาทต่อราย โดย ธ.ก.ส. เป็นผู้ออกค่าเบี้ยประกันให้คาดใช้เงิน 750 ล้่านบาท เพื่อแบ่งเบาภาระให้กับครอบครัวกรณีที่เสียชีวิต นอกจากนี้ธนาคารยังได้กันเงิน 120 ล้านบาท จัดอบรมความรู้ด้านเศรษฐกิจพอเพียง การผลิต การตลาด และ การลดต้นทุนให้ลูกค้า
นายลักษณ์ กล่าวว่า สำหรับลูกหนี้ที่ไม่ก่อให้เกิดรายได้ หรือ เอ็นพีแอล ซึ่งมีหนี้ค้างชำระไม่เกินวันที่ 30 มิ.ย. 2553 ทุกสัญญา หากชำระหนี้เงินกู้ทั้งต้นเงินและดอกเบี้ยทุกสัญญาในคราวเดียวกัน ธ.ก.ส. จะยกเว้นดอกเบี้ยปรับ 3% ต่อปี ให้ทั้งจำนวนและลดดอกเบี้ยค้างให้อีก 50% ของดอกเบี้ยค้างทั้งหมดตั้งแต่วันที่ 1 ก.ย.สิ้นสุดวันที่ 31 มี.ค. 2554 และเมื่อชำระหนี้เสร็จสิ้นแล้ว สามารถขอรับสินเชื่อใหม่ได้ตามหลักเกณฑ์ปกติของธนาคาร
สำหรับลูกค้าของธนาคารที่ประสบปัญหาน้ำท่วม ธนาคารจะให้ความช่วยเหลือขยายระยะเวลาชำระหนี้ออกไปอีก 1 ปี คิดดอกเบี้ยตามปกติ แต่ยังไม่มีการเรียกเก็บ หากมีความเสียหายร้ายแรง โดยลูกค้ามีรายได้ลดลงมากกว่า 50% จะขออนุมัติจากคณะกรรรมการธนาคาร เพื่อให้ขยายระยะเวลาชำระหนี้ออกไปอีก 3 ปี และจะเสนอคณะรัฐมนตรีของบประมาณชดเชยดอกเบี้ยแทนลูกค้าเป็นเวลา 3 ปี